
ŠILUTĖS RAJONO SAVIVALDYBĖS ADMINISTRACIJOS
ŪKIO SKYRIUS

AIŠKINAMASIS RAŠTAS
DĖL TARYBOS SPRENDIMO PROJEKTO 
„DĖL ŠILUTĖS RAJONO SAVIVALDYBEI NUOSAVYBĖS TEISE PRIKLAUSANČIO TURTO PERDAVIMO VIEŠAJAI ĮSTAIGAI GREITOSIOS MEDICINOS PAGALBOS TARNYBAI“

2023 m. birželio 15 d.
Šilutė

	1. Parengto projekto tikslai ir uždaviniai.

	 Perduoti pagal panaudos sutartį 3 metų laikotarpiui viešajai įstaigai Greitosios medicinos pagalbos tarnybai, juridinio asmens kodas 235042580, greitosios medicinos pagalbos paslaugoms teikti Šilutės rajono savivaldybei nuosavybės teise priklausantį automobilį „Volkswagen Transporter“, valstybinis Nr. DOP 538, pagamintas 2008 m., inventorinis Nr. 1206201 24793, įsigijimo vertė – 100 128,61 Eur, likutinė vertė 2023 m. birželio 30 d. – 0,00 Eur.

	2. Kaip šiuo metu yra sureguliuoti projekte aptarti klausimai.

	Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Savivaldybės taryba priima sprendimus dėl disponavimo savivaldybei nuosavybės teise priklausančiu turtu.
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu, valstybės ir savivaldybių turtas, išskyrus centralizuotai valdyti perduotą valstybės nekilnojamąjį turtą, gali būti perduodamas panaudos pagrindais laikinai neatlygintinai valdyti ir naudotis atitinkamai Vyriausybės arba savivaldybės tarybos nustatyta tvarka viešosioms įstaigoms, kurios pagal Lietuvos Respublikos viešojo sektoriaus atskaitomybės įstatymą laikomos viešojo sektoriaus subjektais. 
Lietuvos Respublikos Seimas 2022 m. gegužės 19 d. priėmė Lietuvos Respublikos sveikatos priežiūros įstaigų įstatymo 39 straipsnio pakeitimo įstatymą ir Lietuvos Respublikos sveikatos sistemos įstatymo 2 straipsnio pakeitimo ir Įstatymo papildymo 191 straipsniu įstatymą (toliau – GMP įstatymai). GMP įstatymais nuo 2023 m. liepos 1 d. centralizuojama greitosios medicinos pagalbos paslaugas teikiančių įstaigų sistema, apjungiant jas į vieną valstybės pavaldumo juridinį asmenį – viešąją įstaigą Greitosios medicinos pagalbos tarnybą (savivaldybės pavaldumo greitosios medicinos paslaugas teiksiančių įstaigų (ar kaip atskirų juridinių asmenų, ar kaip kitos įstaigos padalinių) nuo 2023 m. liepos 1 d. nebeliks).

	3. Kokių pozityvių rezultatų laukiama.

	Sveikatos apsaugos ministerija sieks užtikrinti, jog greitosios medicinos pagalbos paslaugos visiems Lietuvos gyventojams būtų suteiktos laiku ir atsakingai Lietuvos Respublikos teritorijoje.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Nuo 2023 m. liepos 1 d.  pakeičiamas Šilutės rajono savivaldybės tarybos 2020 m. lapkričio 26 d. sprendimas Nr. T1-518 „Dėl Šilutės rajono savivaldybės turto perdavimo pagal turto patikėjimo sutartį viešajai įstaigai Šilutės pirminės sveikatos priežiūros centrui“: pripažįstama netekusia galios sprendimo priedo Ilgalaikio turto lentelės 2 eilutė; Kolegijos ar mero priimamų aktų nereikia.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Antikorupcinio vertinimo atlikti nereikia.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Lietuvos Respublikos sveikatos apsaugos ministerijos 2023-03-27 raštas Nr. (6.47Mr-13)10-1422 „Dėl sprendimų priėmimo“.

	8. Projekto autorius ar autorių grupė.

	 Daiva Thumat, Ūkio skyriaus vyriausioji specialistė.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	 Greitosios medicinos pagalbos stočiai; automobilį „Volkswagen Transporter“.

	10. Kiti, autorių nuomone, reikalingi pagrindimai ir paaiškinimai.

	Papildoma medžiaga pridedama.





Ūkio skyriaus vyriausioji specialistė   				Daiva Thumat


